Unseri heißgeliebt  Stammdisco war friäjer jo d'Arche in Waldkirch. (Nit umsunscht git's jo die "Tribute to the Arche"-Homepage...)  Normalerwiis sinn de Kai unn ich jo zum Abrocke / Danze do hin g'fahre. War halt genau unseri Müssig... güäder, ehrlicher Rock!  Aber manchmol, do het halt eifach d'Stimmung nit g'stimmt. Oft het uns au eifach so ä Lied zum Anfange g'fehlt, eins, des eine mitg'risse unn zum danze triebe het. Will, wemma ämol am danze war, dann het ma meischten nur noch zum  Trinke oder Schwätzli halte ä Paus g'macht.  Unn mit de Zitt het sich bii uns zwei dann in so Situatione ä Ritual iig'schliche: Wenn mir lang gnüä do g'hockt sin unn eigentlich längscht danze hän welle, dann het einer vun beide irgendwann vorg'schlage: "'s nägschde Lied..?!?"  Unn mit dem Vorschlag hämmer uns "moralisch" verpflichtet, z'sämme bii'm nägschte Lied danze z'gehn, egal was kummt. Unn de Deyfel isch ä Eichhörnli, nadierlich war 's nägschde Lied fascht immer Schrott. Also sinn mir zwei  dann halt uff de Danzflächi g'stande, hänn d'Auge verdrillt unn hänn so güät's geht zu de Müssig danzt. Aber Spaß hämmer g'haa däbii!  Zum Glück isch dann meischtens gliich dänooch besseri Müssig kumme, so dass mir eigentlich fascht jedes Mol nassg'schwitzt, aber glücklich, vun Waldkirch heim g'fahre sin!    Des ware noch Zitte, räsonniert  De Bischemer